MK-84/09/M
Zmluva 
o poskytovaní služieb vo verejnom záujme
uzatvorená na základe § 6 ods. 2 zákona č. 385/2008 Z. z. o Tlačovej agentúre Slovenskej republiky a o zmene niektorých zákonov medzi:

Zmluvnou stranou:	Ministerstvo kultúry Slovenskej republiky
Sídlo:			Nám. SNP č. 33, Bratislava, 813 31
IČO:			00 165 182
Štatutárny zástupca:	Marek Maďarič, minister kultúry 
Bankové spojenie:	Štátna pokladnica
výdavkový účet:          7000071652/8180
príjmový účet:             7000071599/8180
depozitný účet:            7000071687/8180

(ďalej len „ministerstvo“)
 
a

Zmluvnou stranou:	Tlačová agentúra Slovenskej republiky
Sídlo:			Pribinova 25, 811 09 Bratislava    
IČO:			31 320 414  
Štatutárny zástupca:	Jaroslav Rezník, generálny riaditeľ
Bankové spojenie:	Štátna pokladnica  
Číslo účtu:		7000342782/8180     

(ďalej len „agentúra“)

I.
                                                              Úvodné ustanovenia

1.	Postavenie a činnosť agentúry upravuje zákon č. 385/2008 Z. z. o Tlačovej agentúre Slovenskej republiky a o zmene niektorých zákonov (ďalej len „zákon“).

2.	Spravodajstvo agentúry je rýchle, vyvážené a objektívne. Agentúra prináša multimediálne informácie bez ohľadu na ich komerčnú hodnotu. Agentúra koná s plným vedomím spoločenskej zodpovednosti, uvedomuje si, že svojou spravodajskou produkciou šíri nielen informácie a fakty, ale tiež hodnoty a normy spoločnosti. Agentúra sa zasadzuje o dodržiavanie pravidiel etiky, s akcentom na etiku žurnalistiky.

3.	Ministerstvo zo svojej rozpočtovej kapitoly poskytuje podľa zákona o štátnom rozpočte na príslušný rok príspevok na poskytovanie služieb vo verejnom záujme podľa § 3 ods. 5 zákona (ďalej len „služby vo verejnom záujme“) na základe zmluvy o poskytovaní služieb vo verejnom záujme.

II.
Predmet zmluvy

1.	Predmetom tejto zmluvy je úprava podmienok poskytnutia príspevku zo štátneho rozpočtu agentúre na poskytovanie služieb vo verejnom záujme na rok 2010.

2.	Na základe tejto zmluvy poskytuje ministerstvo agentúre príspevok zo štátneho rozpočtu na poskytovanie služieb vo verejnom záujme na rozpočtový rok 2010.

III.
	Služby vo verejnom záujme
	
1.	Agentúra vykonáva v súlade s § 3 ods. 5 zákona v rámci hlavnej činnosti tieto služby vo verejnom záujme:
a)	vydáva v úplnom znení vyhlásení prezidenta Slovenskej republiky, vlády Slovenskej republiky, Ústavného súdu Slovenskej republiky, Najvyššieho kontrolného úradu Slovenskej republiky, predsedu Národnej rady Slovenskej republiky, predsedu vlády Slovenskej republiky, iných ústavných činiteľov, Kancelárie prezidenta Slovenskej republiky, Kancelárie Národnej rady Slovenskej republiky, Kancelárie súdnej rady, Kancelárie verejného ochrancu práv a ústredných orgánov štátnej správy, ak o to požiadajú,
b)	informuje o stanoviskách a oznámeniach prezidenta Slovenskej republiky, vlády Slovenskej republiky, Ústavného súdu Slovenskej republiky, Najvyššieho kontrolného úradu Slovenskej republiky, predsedu Národnej rady Slovenskej republiky, predsedu vlády Slovenskej republiky, iných ústavných činiteľov, Kancelárie prezidenta Slovenskej republiky, Kancelárie Národnej rady Slovenskej republiky, Kancelárie súdnej rady, Kancelárie verejného ochrancu práv a ústredných orgánov štátnej správy, ak o to požiadajú,
c)	informuje o stanoviskách a oznámeniach iných orgánov verejnej moci, rozpočtových organizácií a príspevkových organizácií a právnických osôb zriadených zákonom, ak o to požiada príslušný ústredný orgán štátnej správy alebo orgán verejnej moci, ktorý nemá nadriadený ústredný orgán štátnej správy,
d)	zhromažďuje a sprístupňuje informácie o činnosti, legislatívnom procese, rozhodnutiach a aktivitách orgánov Európskej únie,
e)	vyhľadáva a spracováva informácie o spoločenských, kultúrnych, hospodárskych, politických a športových udalostiach z územia Slovenskej republiky pre zahraničie aspoň v dvoch cudzích jazykoch,
f)	uchováva a sprístupňuje zhromaždené informácie, 
g)	zhromažďuje a sprístupňuje databázu obrazových záznamov, zvukových záznamov a videozáznamov v elektronickej podobe na študijné a vedecké účely.

2.	Vykonávanie služieb vo verejnom záujme agentúra zabezpečí prostredníctvom svojich redakcií:
a)	domácej redakcie,
b)	obrazovej redakcie,
c)	redakcie zahraničného spravodajstva,
d)	športovej redakcie,
e)	ekonomickej redakcie,
f)	redakcie dokumentačných databáz,
g)	úseku informačných technológií.

3.	Služby vo verejnom záujme bude agentúra vykonávať nepretržite počas celého roku 2010 .

4.	V súlade s § 5 ods.13 zákona bude agentúra všetky služby, na ktoré sa poskytuje príspevok podľa § 6 ods. 1 písm. b) zákona poskytovať bezodplatne.

IV.
Výška príspevku zo štátneho rozpočtu a spôsob jeho vyplatenia

1.	Objem finančných prostriedkov sa stanovuje v súlade  so  záväznými  ukazovateľmi  štátneho  rozpočtu na rok 2010 pre rozpočtovú kapitolu Ministerstvo kultúry Slovenskej republiky. Príspevok zo štátneho rozpočtu na rok 2010 na poskytovanie služieb vo verejnom záujme podľa čl. III je stanovený v sume 1 885 813,00  EUR.

2.         Príspevok podľa bodu 1 tohto článku zmluvy je určený výlučne na úhradu nákladov na služby vo verejnom záujme v členení podľa Prílohy č. 1 tejto zmluvy. 

3.	Rozsah služieb vo verejnom záujme, na ktorých vykonávanie je tento príspevok určený, je uvedený v Prílohe č. 2 tejto zmluvy.

4.        Predpokladaná suma a štruktúra výdavkov na vykonávanie služieb vo verejnom záujme v roku 2010 je uvedená v Prílohe č. 3 tejto zmluvy. 

5.	Ministerstvo bude vyplácať príspevok na poskytovanie služieb vo verejnom záujme zo štátneho rozpočtu mesačne a to:
a)	za mesiace január a február vo výške 169 723 EUR,
b)	za mesiace marec až december vo výške 1/10 sumy 1 546 367 EUR.
Príslušnú platbu príspevku zo štátneho rozpočtu poukáže ministerstvo bezhotovostným prevodom na účet agentúry uvedený v záhlaví tejto zmluvy do siedmeho dňa príslušného kalendárneho mesiaca.

V.
Podmienky použitia príspevku

1.	Ak získa agentúra z použitia príspevku poskytnutého na základe tejto zmluvy výnosy, tieto sú v sume zníženej o poplatky za vedenie účtu, okrem poplatkov za založenie účtu a poplatkov za zrušenie účtu, považované za príjem štátneho rozpočtu podľa § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Agentúra je povinná
a)	kladný rozdiel medzi výnosmi podľa prvej vety a poplatkami za vedenie účtu, okrem poplatkov za založenie účtu a poplatkov za zrušenie účtu, odviesť na príjmový účet ministerstva jednorazovo za kalendárny rok do 31. januára 2011,
b)	v lehote podľa písm. a) písomne informovať ministerstvo o odvedení výnosov podľa písm. a) alebo o skutočnosti, že takéto výnosy za rok 2010 nevznikli.

2.	Ak agentúra nepoužije v celej sume príspevok, ktorý jej bol poskytnutý, je povinná, vrátiť nepoužité prostriedky do 31. januára 2011, a to
a)	na výdavkový účet ministerstva, ak ich vracia do 31. decembra 2010
b)	na depozitný účet ministerstva, ak ich vracia v čase od 1. januára 2011 do 31. januára 2011.

3.	V prípade, ak agentúra nebude vykonávať niektorú službu vo verejnom záujme, na ktorú jej bol poskytnutý príspevok zo štátneho rozpočtu, je povinná do 31. decembra 2010 vrátiť na výdavkový účet ministerstva nepoužitú časť príspevku zo štátneho rozpočtu určenú na plnenie nerealizovanej služby vo verejnom záujme.

4.	Agentúra je povinná použitie príspevku poskytnutého na základe tejto zmluvy  zúčtovať do 31. januára 2011. 

VI.
Práva a povinnosti zmluvných strán
     
1.          Agentúra sa zaväzuje:
a)	dodržiavať výšku  príspevku dohodnutého podľa článku IV,
b)	financovať z príspevku zo štátneho rozpočtu na poskytovanie služieb vo verejnom záujme iba výdavky na úhradu nákladov uvedených v Prílohe č. 1 časť A tejto zmluvy,
c)	informovať poskytovateľa o problémoch, ktoré sa vyskytujú pri zabezpečovaní služieb vo verejnom záujme financovaných z príspevku zo štátneho rozpočtu podľa tejto zmluvy,
d)	dodržiavať a uplatňovať rozpočtovú klasifikáciu v súlade s § 4 ods. 4 zákona č. 523/2004 Z. z. v znení neskorších predpisov.

2.	Agentúra je oprávnená realizovať v priebehu roka presuny bežných výdavkov medzi podpoložkami ekonomickej klasifikácie.

VII.
Osobitné ustanovenia

1.	Poskytnutím príspevku zo štátneho rozpočtu nie je dotknuté oprávnenie agentúry v zmysle § 5 ods. 13 zákona požadovať odplatu za tie služby, na ktoré nie je poskytnutý príspevok zo štátneho rozpočtu podľa tejto zmluvy; najmä nie je dotknuté oprávnenie agentúry požadovať odmenu za použitie agentúrnych servisov a ich obsahu v zmysle zákona č. 618/2003 Z. z. o autorskom práve a právach súvisiacich s autorským zákonom v znení neskorších predpisov. 

2.	Túto zmluvu zverejnia obidve zmluvné strany na svojich  internetových  stránkach.

VIII.
Spoločné a záverečné ustanovenia

1.	Táto zmluva sa uzatvára na obdobie od 1. januára 2010 do 31. decembra 2010.

2.			Táto zmluva nadobúda platnosť jej podpisom oboma zmluvnými stranami.

3.			Dodatky k tejto zmluve je možné prijímať len po vzájomnej dohode zmluvných strán, v písomnej forme a s očíslovaním podľa poradia ich prijatia.

4.		Kontrolu plnenia tejto zmluvy vykonáva v zmysle § 6 ods. 3 zákona ministerstvo.			
5.		Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si zmluvu prečítali a bez výhrad súhlasia s jej ustanoveniami. Na znak svojho súhlasu pripájajú k zmluve svoje vlastnoručné podpisy.

6.		Táto zmluva je vyhotovená v štyroch rovnopisoch s platnosťou originálu, pričom každej zo zmluvných strán patria po dva rovnopisy.

	
              V Bratislave dňa ......................	   V Bratislave dňa ......................

 	
 	Marek Maďarič				   Jaroslav Rezník
minister kultúry                                                generálny riaditeľ  Tlačovej agentúry 
                                                                          Slovenskej republiky      

		Príloha č. 1 	
			
	          A. Členenie a štruktúra nákladov na služby vo verejnom záujme v roku 2010:	

			
	Štruktúra nákladov	Suma nákladov	
	 	EUR	
	50 - spotrebované nákupy	54600	
	       501 - spotreba materiálu	21000	
	       502 - spotreba energie	33600	
	51 - služby	449687	
	       511 - opravy a údržba	3000	
	       512 - cestovné	31000	
	       518 - ostatné služby	415687	
	52 - osobné náklady	1373526	
	       521 - mzdové náklady	1030169	
	       524 - náklady na sociálne poistenie	315157	
	       527 - ostatné sociálne náklady	28200	
	54 - ostatné náklady	8000	
	Spolu	1885813	

B. Členenie nákladov podľa jednotlivých služieb vo verejnom záujme

Služba vo verejnom záujme podľa § 3 ods. 5 písm. a) zákona 	- domáca redakcia v sume 120,-EUR
- redakcia zahraničného spravodajstva v sume 120,-EUR
- športová redakcia v sume 120,-EUR
-ekonomická redakcia v sume 120,-EUR
-redakcia dokumentačných databáz v sume 120,-EUR	

spolu 600,- EUR	
Služba vo verejnom záujme podľa § 3 ods. 5 písm. b) zákona	- domáca redakcia v sume 120,-EUR
- redakcia zahraničného spravodajstva v sume 120,-EUR
- športová redakcia v sume 120,-EUR
-ekonomická redakcia v sume 120,-EUR
-redakcia dokumentačných databáz v sume 120,-EUR	

spolu 600,- EUR	
Služba vo verejnom záujme podľa § 3 ods. 5 písm. c) zákona	- domáca redakcia v sume 120,-EUR
- redakcia zahraničného spravodajstva v sume 120,-EUR
- športová redakcia v sume 120,-EUR
-ekonomická redakcia v sume 120,-EUR
-redakcia dokumentačných databáz v sume 120,-EUR	

spolu 600,- EUR	
Služba vo verejnom záujme podľa § 3 ods. 5 písm. d) zákona	- domáca redakcia v sume 82 520,-EUR
-obrazová redakcia v sume 52 554,- EUR
- redakcia zahraničného spravodajstva v sume 251 200,-EUR
-ekonomická redakcia v sume 22 500,-EUR
-redakcia dokumentačných databáz v sume 19 000,-EUR
- úsek informačných technológií v sume 9 000,-EUR	

spolu 436 774,- EUR	
Služba vo verejnom záujme podľa § 3 ods. 5 písm. e) zákona	- domáca redakcia v sume142 734,-EUR
- redakcia zahraničného spravodajstva v sume 202 197,00EUR
- športová redakcia v sume 13 000,-EUR
-ekonomická redakcia v sume 16 000,-EUR
-redakcia dokumentačných databáz v sume 16 000,-EUR
- úsek informačných technológií v sume 12 500,-EUR	

spolu 402 431,00 EUR	
Služba vo verejnom záujme podľa § 3 ods. 5 písm. f) zákona	- obrazová redakcia v sume 16 090,- EUR
- redakcia dokumentačných databáz v sume 258 604,-EUR
- úsek informačných technológií v sume 184 100,-EUR	
spolu 458 794,- EUR	
Služba vo verejnom záujme podľa § 3 ods. 5 písm. g) zákona	- domáca redakcia v sume 82 020,-EUR
-obrazová redakcia v sume 266 989,-EUR
- redakcia zahraničného spravodajstva v sume 32 500,-EUR
- športová redakcia v sume 42 000,-EUR
-ekonomická redakcia v sume 38 000,-EUR
-redakcia dokumentačných databáz v sume 16 000,-EUR
- úsek informačných technológií v sume 108505,-EUR	

Spolu 586 014,- EUR	
 Služby vo verejnom záujme spolu: 		
1 885 813,00 EUR	

Príloha č. 2 

Rozsah služieb vo verejnom záujme, na ktoré sa poskytuje príspevok zo štátneho rozpočtu

1.  Služba vo verejnom záujme podľa § 3 ods. 5 písm. a) zákona

Vydávanie v úplnom znení vyhlásení prezidenta Slovenskej republiky, vlády Slovenskej republiky, Ústavného súdu Slovenskej republiky, Najvyššieho kontrolného úradu Slovenskej republiky, predsedu Národnej rady Slovenskej republiky, predsedu vlády Slovenskej republiky, iných ústavných činiteľov, Kancelárie prezidenta Slovenskej republiky, Kancelárie Národnej rady Slovenskej republiky, Kancelárie súdnej rady, Kancelárie verejného ochrancu práv a ústredných orgánov štátnej správy, ak o to požiadajú.

Rozsah služby:

Agentúra bude vydávať v úplnom znení vyhlásenia oprávnených subjektov ako súčasť svojho agentúrneho servisu v špeciálnej zložke „Zóna verejného záujmu“. Táto zložka bude verejnosti voľne sprístupnená na internetovej stránke agentúry. 

Všetky vydané vyhlásenia oprávnených osôb budú uchovávané v zložke „Zóna verejného záujmu“ v chronologickej časovej následnosti.    

Vyhlásenia bude agentúra vydávať podľa požiadaviek oprávnených subjektov, a to v čase, v ktorom o to požiadajú. 

Službu bude agentúra zabezpečovať nepretržite počas celého roku.

2.  Služba vo verejnom záujme podľa § 3 ods. 5 písm. b) zákona

Informovanie o stanoviskách a oznámeniach prezidenta Slovenskej republiky, vlády Slovenskej republiky, Ústavného súdu Slovenskej republiky, Najvyššieho kontrolného úradu Slovenskej republiky, predsedu Národnej rady Slovenskej republiky, predsedu vlády Slovenskej republiky, iných ústavných činiteľov, Kancelárie prezidenta Slovenskej republiky, Kancelárie Národnej rady Slovenskej republiky, Kancelárie súdnej rady, Kancelárie verejného ochrancu práv a ústredných orgánov štátnej správy, ak o to požiadajú.

Rozsah služby:

Agentúra bude uverejňovať stanoviská a oznámenia oprávnených subjektov v rámci svojho agentúrneho servisu v špeciálnej zložke „Zóna verejného záujmu“. Táto zložka bude verejnosti voľne sprístupnená na internetovej stránke agentúry.

Všetky uverejnené stanoviská a oznámenia oprávnených subjektov budú uchovávané v zložke „Zóna verejného záujmu“ v chronologickej časovej následnosti.    

Stanoviská a oznámenia bude agentúra uverejňovať podľa požiadaviek oprávnených subjektov, a to v čase, v ktorom o to požiadajú. 

Službu bude agentúra zabezpečovať nepretržite počas celého roku.

3.  Služba vo verejnom záujme podľa § 3 ods. 5 písm. c) zákona

Informovanie o stanoviskách a oznámeniach iných orgánov verejnej moci, rozpočtových organizácií a príspevkových organizácií a právnických osôb zriadených zákonom, ak o to požiada príslušný ústredný orgán štátnej správy alebo orgán verejnej moci, ktorý nemá nadriadený ústredný orgán štátnej správy.

Rozsah služby:

Agentúra bude uverejňovať stanoviská a oznámenia oprávnených osôb v rámci svojho agentúrneho servisu v špeciálnej zložke „Zóna verejného záujmu“. Táto zložka bude verejnosti voľne sprístupnená na internetovej stránke agentúry. 

Všetky uverejnené stanoviská a oznámenia oprávnených subjektov budú uchovávané v zložke „Zóna verejného záujmu“  v chronologickej časovej následnosti.    

Stanoviská a oznámenia bude uverejňovať podľa požiadaviek oprávnených osôb, a to v čase, v ktorom o to požiadajú. 

Službu bude agentúra zabezpečovať nepretržite počas celého roku.

Predpokladaný počet vyhlásení, oznámení a stanovísk, ktoré budú v priebehu roku 2010 uverejnené podľa bodu 1 až 3 tejto prílohy je spolu 5.500.

4.  Služba vo verejnom záujme podľa § 3 ods. 5 písm. d) zákona

Zhromažďovanie a sprístupňovanie informácií o činnosti, legislatívnom procese, rozhodnutiach a aktivitách orgánov Európskej únie.

Rozsah služby:

Agentúra bude zhromažďovať informácie o činnosti, legislatívnom procese, rozhodnutiach a aktivitách orgánov Európskej únie prostredníctvom svojich zamestnancov, externých spolupracovníkov ako aj prostredníctvom vzájomných bilaterálnych zmluvných vzťahov so zahraničnými tlačovými agentúrami a obdobnými spravodajskými inštitúciami. Zhromaždené informácie bude agentúra sprístupňovať v rámci svojho agentúrneho servisu v špeciálnej zložke „Zóna verejného záujmu“. Táto zložka bude verejnosti voľne sprístupnená na internetovej stránke agentúry.

V roku 2010 agentúra zabezpečí sprístupnenie aspoň 4.400 správ o činnosti, legislatívnom procese, rozhodnutiach a aktivitách orgánov Európskej únie v špeciálnej zložke „Zóna verejného záujmu“.

Službu bude agentúra zabezpečovať nepretržite počas celého roku.

Priority:

Zhromažďovanie a sprístupňovanie informácií o rozhodnutiach a aktivitách orgánov Európskej únie, ktoré majú bezprostredný vplyv na záujmy Slovenskej republiky a jej občanov.

Zhromažďovanie a sprístupňovanie informácií o postojoch Európskej únie k závažným medzinárodno-politickým otázkam.

Zhromažďovanie a sprístupňovanie informácií o činnosti, rozhodnutiach a aktivitách základných orgánov Európskej únie (Európsky parlament, Európska rada, Rada, Európska komisia, Súdny dvor EÚ ). 
V rámci informovania o legislatívnom procese prijímania právnych aktov EÚ poskytovanie informácií aj oficiálnych stanoviskách Slovenskej republiky k týmto návrhom právnych aktov. 

V rámci informovania o činnosti a aktivitách orgánov Európskej únie poskytovanie informácií aj o činnosti a aktivitách zástupcov Slovenskej republiky v týchto orgánoch.

5.  Služba vo verejnom záujme podľa § 3 ods. 5 písm. e) zákona

Vyhľadávanie a spracovávanie informácií o spoločenských, kultúrnych, hospodárskych, politických a športových udalostiach z územia Slovenskej republiky pre zahraničie aspoň v dvoch cudzích jazykoch.

Rozsah služby:

Agentúra bude vyhľadávať a spracovávať informácie o spoločenských, kultúrnych, hospodárskych, politických a športových udalostiach z územia Slovenskej republiky pre zahraničie prostredníctvom svojich zamestnancov prípadne aj externých spolupracovníkov. 

Informácie bude agentúra spracovávať v anglickom a nemeckom jazyku. 

Službu bude agentúra zabezpečovať nepretržite počas celého roku.

Priority:

Vyhľadávanie a spracovávanie informácií predovšetkým o udalostiach celoštátneho významu.

Vyhľadávanie a spracovávanie informácií o udalostiach v Slovenskej republike, ktoré majú medzinárodný dosah.

Vyhľadávanie a spracovávanie informácií o medzinárodných spoločenských, politických, kultúrnych a športových podujatiach, konaných v Slovenskej republike.

6.  Služba vo verejnom záujme podľa § 3 ods. 5 písm. f ) zákona

Uchovávanie a sprístupňovanie zhromaždených informácií.

Rozsah služby:

Agentúra bude zabezpečovať uchovávanie zhromaždených textových, obrazových, zvukových a zvukovo-obrazových informácií.

Agentúra bude sprístupňovať zhromaždené textové, obrazové, zvukové a zvukovo-obrazové informácie postupom v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
  
Agentúra sprístupní v priebehu roku 2010 na svojej internetovej stránke textové správy z domova, zahraničia, ekonomiky a športu v celkovom rozsahu 40.000 správ.
 
Službu bude agentúra zabezpečovať nepretržite počas celého roku.

7.  Služba vo verejnom záujme podľa § 3 ods. 5 písm. g) zákona

Zhromažďovanie a sprístupňovanie databázy obrazových záznamov, zvukových záznamov a videozáznamov v elektronickej podobe na študijné a vedecké účely.

Rozsah služby:

Agentúra prostredníctvom svojej internetovej stránky sprístupní na študijné a vedecké účely databázu obrazových záznamov, zvukových záznamov a videozáznamov.

Službu bude agentúra zabezpečovať nepretržite počas celého roku.

Databázu obrazových záznamov bude agentúra v priebehu roku 2010 postupne dopĺňať tak, aby ku koncu roka 2010 obsahovala aspoň 150.000 kusov fotografií vrátane roku 2009.
  
Databázu zvukových záznamov bude agentúra v priebehu roku 2010 postupne dopĺňať tak, aby ku koncu roka 2010 obsahovala aspoň 20.000 kusov zvukových záznamov vrátane roku 2009.

Databázu zvukovo-obrazových záznamov bude agentúra v priebehu roku 2010 postupne dopĺňať tak, aby ku koncu roka 2010 obsahovala aspoň 10.000 kusov zvukovo-obrazových záznamov vrátane roku 2009.

Príloha č. 3 

600 B e ž n é  v ý d a v k y	
suma výdavkov v EUR	

zdroj 111	

 	

610 Mzdy, platy, služ. príjmy a ostatné osobné vyrov.	
934969	

   611        Tarifný plat vr. ich náhrad... 	
896459	

   612002 Ostatné príplatky okrem osobných príplatkov 	
7880	

   613       Náhrada za pracovnú, služobnú pohotovosť  ... 	
630	

   614       Odmeny    	
30000	

620 Poistné a príspevok zamestnávateľa  	
315157	

      do poisťovní a Národného úradu práce  	

   621 Poistné do Všeobecnej zdravotnej poisťovne 	
59557	

   623 Poistné do ostatných zdravotných poisťovní 	
20000	

   625 Poistné do Sociálnej poisťovne 	
235600	

      625001 Na nemocenské poistenie	
9000	

      625002 Na starobné poistenie 	
139000	

      625003 Na úrazové poistenie	
7500	

      625004 Na invalidné poistenie	
25000	

      625005 Na poistenie v nezamestnanosti	
9300	

      625006 Na garančné poistenie	
1800	

      625007 Na poistenie do rezervného fondu solidarity	
44000	

630 Tovary a ďalšie služby	
631487	

   631 Cestovné náhrady 	
31000	

      631001 Tuzemské	
5000	

      631002 Zahraničné	
26000	

   632 Energie, voda a komunikácie  	
98600	

      632001 Energia	
33000	

      632002 Vodné, stočné	
600	

      632003 Poštové služby a telekomunikačné služby	
35000	

      632004 Komunikačná infraštruktúra	
30000	

   633 Materiál 	
9000	

      633006 Všeobecný materiál	
5000	

      633009 Knihy, časopisy, noviny  	
4000	

   634 Dopravné   	
23000	

      634001 Palivo,mazivá, oleje, špec. kvapal.	
12000	

      634002 Servis, údržba, opravy a výdavky s tým spojené	
3000	

      634003 Poistenie	
8000	

   635 Rutinná  a štandardná údržba   	
53350	

      635004 Prev. strojov, prístrojov, zariad., tech. nár. 	
6000	

      635009 Softvéru	
47350	

   636 Nájomné za prenájom   	
120000	

      636001 Budov,  objektov alebo ich častí	
120000	

   637 Služby   	
296537	

      637004 Všeobecné služby	
177337	

      637014 Stravovanie	
24000	

      637027 Odmeny zamestnancov mimo prac. pomeru	
95200	

640 Bežné transfery	
4200	

   642 Bežné transfery jednotlivcom, nez. org. 	
4200	

      642013 Na odchodné 	
3000	

      642015 PN	
1200	

Spolu bežné výdavky	
1885813